Han’s fire kommanderier

Han's fire kommanderier (hangul: , hanja: ) var fire administrative enheter som ble etablert av keiser Wu (Han-dynastiet) tidlig på 100-tallet f.Kr. etter hans erobring av Wiman Joseon. 

Kommanderiene er geografisk plassert i det som i dag er det nordre Koreahalvøya og deler av Liaodonghalvøya. Kommanderiene ble etablert for å kontrollere befolkningen i de nyerobrede områdene så langt sør som Hanelva med et kjerneområde ved Lelang nær dagens P'yongyang, som tidligere hadde vært en del av Gojoseon, det koreanske kongedømmet som gikk under i 108 f.Kr..

Den eksakte geografiske plasseringen annet enn Lelang-kommanderiet er uklar.

Den kinesiske tilstedeværelsen varte i 400 år. Ettersom Lelang var det administrative senteret, bygde kineserne det som i realiteten var en kinesisk by, der guvernøren, embedsmennene og handelsmennene samt kinesiske kolonister levde.

Administrasjonen hadde betydelig påvirkningskraft på livet til lokalbefolkningen, og bidro til å undergrave Gojoseon-samfunnet. Et senere kongedømme, Goguryeo, erobret sakte, men sikkert kommanderiene og lot de innlemme de i sitt eget territorium. Det var Jin-dynastiet som arvet Lelang-kommanderiet, men mistet kontrollen over sine østligste områder etter opprør og invasjon på begynnelsen av 300-tallet. Goguryeo benyttet muligheten og gjorde slutt på Kinas herredømme på Koreahalvøya ved å erobre Lelang i 313.

De fire kommanderiene
Lelang-kommanderiet (hangul: , hanja: ), 108 f.Kr.-313 25 prefekturer, 62 812 husholdninger, 406 748 innbyggere.
Lintun-kommanderiet (, ), 108 f.Kr.-82 f.Kr.
Xuantu-kommanderiet (, ), 107 f.Kr.-302 3 prefekturer, 45 006 husholdninger, 221 845 innbyggere.
Zhenfan-kommanderiet (, ), 107 f.Kr.-82 f.Kr.

Et kommanderi som ble skilt ut fra Lelang-kommanderiet på 200-tallet var Daifang-kommanderiet (, ), 204-313.

Andre beskrivelser gis i Tongdian, Sanguo Zhi, Hou Hanshu.

Se også
Gojoseon–Han-krigen
Wiman Joseon
Han-dynastiet
Goguryeo
Daifang-kommanderiet

Referanser

Koreas historie
Han-dynastiets historie